Na osnovu člana 38 stav 1 tačka 2 Zakona o lokalnoj samoupravi (Sl. list CG br. 2/18 i 34/19) i člana 167 Statuta Opštine Tuzi, ("Sl. list CG-opštinski propisi", broj 24/19), Skupština opštine Tuzi, na sjednici održanoj dana \_\_\_\_\_\_\_\_\_ 2020. godine, donijela je,

**ODLUKA**

**O DOPUNI STATUTA OPŠTINE TUZI**

**Član 1**

U Statutu Opštine Tuzi ("Sl. list CG-opštinski propisi", broj 24/19) poslije člana 6 dodaje se novi član koji glasi:

**,,Član 6a**

Opština ima grb i zastavu.

Grb opštine je u formi štita tamno plave boje sa zaobljenim uglovima.Unutar štita, u gornjem dijelu nalaze se brda koja okružuju Malesiju u formi malih trouglova tamno-plavih boja horizontalno razdvojenih bijelom linijom koja simbolizuje njihovu nadmorsku visinu.

U sredini štita, u polukružnom obliku se nalazi Ilirsko sunce obojeno žutom bojom u zracima kojim su prikazane devet nitni u kafenoj boji.

Brdo Dečić je heraldički prikazano, u tamno plavoj boji, dok je ispod njega rijeka Cijevna koja krivudavo teče, dva prirodna dobra naše opštine.

U donjem dijelu štita, pored rijeke Cijevne, ispisan je datum 1222 u tamno plavoj boji, datum koji simbolizuje dokumentovano drevno ime Tuzi.

Sa obje strane donjeg dijela štita, u tamno plavoj boji, nalaze se listovi loze, koji simbolizuju brojne vinograde u Malesiji.

Na dnu ispod štita, tamno plavom bojom, velikim štampanim slovima ispisano je ime opštine Tuzi na službenom i albanskom jeziku.

Zastava opštine je odnosa 6:4, sa bijelom pozadinom na kojoj se nalaze brda koja okružuju Malesiju u formi malih trouglova u tamno-plavoj boji, horizontalno razdvojenih bijelom linijom koja simboliše nadmorsku visinu, Ilirsko-žuto sunce u polukružnom obliku okruženo sa devet zraka u obliku nitni sa kafenom bojom, izlazeći iza brda Dečić koji je u tamno-plavoj boji, koji se proteže horizontalno od jednog do drugog ugla zastave, kao i rijeka Cijevna koja teče kroz bijelo polje ispod planine, svetlo plave boje.

Upotreba simbola uredjuje se posebnom odlukom Skupštine opštine.’’

**Član 2**

Ova odluka stupa na snagu osmog dana od dana objavljivanja u "Sl. listu CG - opštinski propisi".

Broj:

Tuzi, \_\_\_\_\_\_\_\_.2020. god.

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**

O B R A Z L O Ž E NJ E

PRAVNI OSNOV

Pravni osnov za donošenje Odluke o dopuni Statuta opštine Tuzi sadržan je u odredbama:

- Člana 38 stav 1 tačka 2 Zakona o lokalnoj samoupravi (’’Službeni list CG’’ broj 2/18,34/19), kojim je propisano da Skupština donosi propise i druge opšte akte;

- Člana 167 Statuta Opštine Tuzi, ("Sl. list CG-opštinski propisi", broj 24/19),kojim je propisano da se promjena Statuta vrši odlukom

RAZLOZI ZA DONOŠENJE ODLUKE

Skupština Opštine Tuzi je na sjednici skupštine održanoj 24.09.2019.godine donijela Odluku o imenovanju predsjednika i članova Komisije za pripremu predloga simbola Opštine Tuzi.

Zadatak Komisije je bio da raspiše konkurs za izradu simbola opštine Tuzi, da se nakon sprovedene procedure izjasni o ponuđenim rješenjima, odnosno odabere idejno rješenje simbola opštine Tuzi.

Nakon sprovedene procedure Komisija je na sjednici održanoj dana 11.decembra 2019.godine,donijela Odluku kojom je izabrano idejno rješenje grba i zastave Opštine Tuzi koje je bliže opisano u dostavljenom Predlogu Odluke o dopuni Statuta opštine Tuzi.